stanford-oval/wikipedia huggingface dataset:
דאשה פולנקו
ביוגרפיה

פולנקו נולדה ברפובליקה הדומיניקנית, והיגרה עם משפחתה לארצות הברית בגיל צעיר. היא גדלה בברוקלין, ניו-יורק ובמיאמי עם אביה, מכונאי, ואמה, קוסמטיקאית. פולנקו היא הבכורה משלושה ילדים. יש לה אח ואחות.
פולנקו שאפה להיות שחקנית מגיל צעיר אך פחדה ללכת לאודישנים בגלל משקלה. היא השלימה תואר ראשון בפסיכולוגיה בהאנטר קולג', ולאחר הלימודים עבדה בתחום שירותי הבריאות, במטרה להיות אחות סיעודית. היא עבדה במרכז הרפואי מונטיפיורי בברונקס בזמן לימודי הסיעוד, ובתקופה זו החליטה שמשחק הוא בכל זאת מטרתה האמיתי, על אף חששותיה, והיא נרשמה ללימודי משחק.
קריירה

היא נחתמה על ידי סוכנות ניהול השחקנים שירלי גרנט. היא התחילה לגלם תפקידים קטנים בסדרות טלוויזיוניות כמו "בלתי נשכח" ו-"NYC 22".
ב-2012, פולנקו לוהקה לסדרה של נטפליקס, "כתום זה השחור החדש", בתפקיד דאיינרה "דאייה" דיאז, אסירה בכלא נשים. הייתה זאת הפעם הראשונה שהתפרנסה מעבודת משחק במשרה מלאה.
בשנת 2013 פולנקו הופיעה בסרט העצמאי "תן לי מחסה" (Gimme Shelter) לצד ונסה הדג'נס, ולאחר מכן בסרטי הקומדיה "הסנדלר" (2014) ו"ג'וי" (2015), והיא כיכבה בסרט משנת 2016 "התאמה מושלמת", בעוד המשיכה להשתתף בעונות 2–4 של "כתום זה השחור החדש".
באוגוסט 2015, ה-NFL הודיעו כי פולנקו תהיה חלק מליין הביגוד של הליגה, יחד עם ג'יימי צ'ונג, אליסה מילאנו ורבים אחרים. פולנקו, הלטינית היחידה בקמפיין, ייצגה את קבוצת הניו יורק ג'איינטס.
בשנת 2018 הופיעה בתפקיד הבלשית לורי ויילדר בסדרה "הרצח של ורסצ'ה" - העונה השנייה של סדרת הטלוויזיה האמריקאית "סיפור פשע אמריקאי". בשנת 2019 החלה לשחק בקומדיה "בובה רוסית" בנטפליקס שיצרה נטשה ליון, חברתה לקאסט כתום זה השחור החדש ושיחקה במיני-סדרה "כשהם רואים אותנו". בנוסף, חזרה לשחק בעונה השביעית והאחרונה של "כתום זה השחור החדש".
בשנת 2021 שיחקה בסרט המוזיקלי "שכונה על הגובה" שביים ג'ון מ. צ'ו ומבוסס על המחזמר באותו שם משנת 2007 שכתבו קיארה אלגריה הודס ולין-מנואל מירנדה.
חיים אישיים

לפולנקו יש שני ילדים, בן ובת. בתה שיחקה את דמותה הצעירה של פולנקו בסדרה "כתום זה השחור החדש" בעונתה החמישית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | תן לי מחסה | קרמל |  |
| 2014 | הסנדלר | מייסי |  |
| 2015 | ג'וי | ג'קי |  |
| 2016 | התאמה מושלמת | שיילה "פראסי" וולס |  |
| 2018 | Mutafukaz | לונה | דיבוב |
| 2019 | האירי | אחות |  |
| 2021 | iGilbert | ג'נה |  |
| 2021 | שכונה על הגובה | קוקה |  |
| 2022 | ליגת DC סופר-פטס | גרין לנטרן | דיבוב |
| 2022 | סמאריטן | טיפאני קלירי |  |
| 2023 | A Little Prayer | נרסדליה |  |
| 2023 | מיגל רוצה מכות | מיס רודריגז |  |
| 2024 | Junction | דנה |  |
| 2024 | Air Force One Down | הנסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | בלתי נשכח | אסטלה | פרק: "Trajectories" |
| 2012 | NYC 22 | מעריצה #2 | פרק: "Firebomb" |
| 2013 - 2019 | כתום זה השחור החדש | דאיינרה "דאייה" דיאז | תפקיד ראשי (7 עונות); 89 פרקים |
| 2018 | הרצח של ורסצ'ה: סיפור פשע אמריקאי | הבלשית לורי ויילדר | 3 פרקים |
| 2019 | בובה רוסית | ביאטריס | 4 פרקים |
| 2019 | כשהם רואים אותנו | אלנה | פרק: "Part Three" |
| 2019 | פני הרוע | פאת'י היצ'נס | פרק: "3 Stars" |
| 2021 | עולמה של קארמה | קמילה טורס | דיבוב; 3 פרקים |
| 2022 | Gordita Chronicles | קוקו המבוגרת | דיבוב; 10 פרקים |
| 2023 | פוקר פייס | נטלי היל | פרק: "Dead Man's Hand" |
| TBA | Dangerous Moms | פיה | סדרת טלוויזיה עתידית של NBC |
הערות שוליים

↑  "'Orange Is the New Black's' Latinas – The Hollywood Reporter". The Hollywood Reporter. Prometheus Global Media. 22 בנובמבר 2013. {{cite web}}:  (עזרה)
1 2  Template:Cite she also loved actingweb
↑  Santos, Orlando (18 באוגוסט 2013). "Cinco dominicanas en la serie del momento: Orange Is The New Black". Diario Libre (בספרדית). {{cite web}}:  (עזרה)
1 2 3 4 5  Ortiz, Erik (11 בספטמבר 2013). "Dascha Polanco returns to 'Orange Is the New Black' for second season". New York Daily News. {{cite web}}:  (עזרה)
↑  Terrero, Nina (15 באוגוסט 2013). "Dominican actress Dascha Polanco talks Netflix series "Orange is the New Black"". NBC Latino. NBC. {{cite web}}:  (עזרה)
1 2  Smouse, Deborah (11 ביולי 2013). "Meet Actress Dascha Polanco". All Things Girl. אורכב מ-המקור ב-2013-10-29. נבדק ב-2016-11-03. {{cite web}}:  (עזרה)
↑  "Exclusive Interview: OITNB's Dascha Polanco (Daya Diaz)". OITNB.com. נטפליקס. 23 במרץ 2014. אורכב מ-המקור ב-2016-11-09. נבדק ב-2016-11-03. {{cite web}}:  (עזרה)
↑  Greco, Patti (3 באוגוסט 2013). "OITNB's Dascha Polanco on Daya and Bennett, Doodling Penises, and Her Johnny Depp Crush". New York. {{cite web}}:  (עזרה)
↑  Rapp, Ilana (15 ביולי 2014). "Actress Dascha Polanco Tells Us About Life Before and After Netflix's Orange Is the New Black". Huffington Post. {{cite web}}:  (עזרה)
| --- | --- |
בקרת זהויות :  LCCN: no2015040944  MusicBrainz: 8216cbc9-3161-497f-a03e-782e7cf5e561  SUDOC: 220905800  VIAF: 315190435   WorldCat (עם VIAF): 315190435
דיוויזיית השדה הרביעית של הלופטוואפה

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:   ורמאכט
 סוג:  חיל רגלים
 אירועים ותאריכים
 תקופת הפעילות:  25 בספטמבר 1942 – 27 ביוני 1944 (שנה)
 מלחמות:  מלחמת העולם השנייה
 פיקוד
 מפקדים:  ראו בהמשך
 
דיוויזיית השדה של הלופטוואפה ה-4 (בגרמנית: 4. Luftwaffen-Feld-Division) הייתה דיוויזיה של הוורמכאט במהלך מלחמת העולם השנייה. הדיוויזיה הוקמה תוך שימוש בצוות קרקע עודף של הלופטוואפה ושירתה בחזית המזרחית מסוף 1942 עד יוני 1944, אז הושמדה במהלך מבצע בגרטיון.
היסטוריה

דיוויזיית השדה הרביעית של הלופטוואפה, אחת ממספר דיוויזיות שדה של הלופטוואפה (חיל האוויר הגרמני), הוקמה באמצע שנת 1942 באזור תמרון הכוחות של גרוס-בורן, בפיקודו של אוברסט ריינר שטאהל. הדיוויזיה נועדה לשרת כחי"ר, ולוחמיה נמשכו ברובם מצוות הקרקע העודף של הלופטוואפה. בנובמבר 1942, היא הוקצתה לקבוצת ארמיות מרכז בחזית המזרחית והוצבה בגזרה ליד ויטבסק.
בנובמבר 1943 הועברה האחריות על הדיוויזיה לידי הצבא ושמה שונה לדיוויזיית השדה הרביעית (L). גדודי היגר שלה הפכו לרגימנטים היגר ה-49, ה-50 וה-51. בתחילת השנה שלאחר מכן, היא קיבלה חלק מהצוות שנותר בחיים של דיוויזיית השדה השלישית (L), שזה עתה פורקה. בקיץ 1944, דיוויזיית השדה הרביעית (L) עדיין הגנה על ויטבסק כחלק מהקורפוס ה-53 בארמיית הפאנצר השלישית. כשהצבא האדום החל במתקפת ויטבסק-אורשה במהלך מבצע בגרטיון ב-22 ביוני 1944, הוקף הקורפוס תוך ימים. הדיוויזיה כותרה בוויטבסק ולאחר מכן הושמדה כשמפקדה, הגנרל רוברט פיסטוריוס, נהרג בפעולה.
מפקדים

ריינר שטאהל, ספטמבר–נובמבר 1942;
וילהלם וולק, נובמבר 1942 – אפריל 1943;
הנס-גאורג שרדר, אפריל–נובמבר 1943;
הנס זאוארברי, נובמבר 1943;
ארנסט קלפ, נובמבר 1943 – ינואר 1944;
רוברט פיסטוריוס, ינואר 1944 – יוני 1944.
הערות שוליים

| גרמניה הנאצית דיוויזיות הוורמאכט ורמאכט |
| --- | --- | --- |
| דיוויזיות חי"ר | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 38 • 39 • 44 • 45 • 46 • 47 • 48 • 49 • 50 • 52 • 56 • 57 • 58 • 59 • 60 • 61 • 62 • 64 • 65 • 68 • 71 • 72 • 73 • 75 • 76 • 78 • 79 • 81 • 82 • 83 • 84 • 85 • 86 • 87 • 88 • 89 • 90 • 91 • 92 • 93 • 94 • 95 • 96 • 97 • 98 • 99 • 100 • 101 • 102 • 111 • 112 • 113 • 121 • 122 • 123 • 125 • 126 • 129 • 131 • 132 • 134 • 137 • 141 • 148 • מילואים 148 • 151 • 153 • מילואים 153 • 157 • 158 • 161 • 162 • טורקסטנית 162 • 163 • 164 • 167 • 168 • 169 • 170 • 176 • 177 • 179 • 180 • 182 • 183 • 187 • 189 • 193 • 196 • 197 • 198 • 203 • 205 • 206 • 207 • 208 • 209 • 211 • 212 • 213 • 214 • 215 • 216 • 217 • 218 • 221 • 223 • 225 • 227 • 228 • 232 • 239 • 240 • 242 • 243 • 244 • 246 • 250 • 251 • 252 • 253 • 254 • 255 • 256 • 257 • 258 • 260 • 262 • 263 • 267 • 268 • 269 • 272 • 275 • 276 • 277 • 282 • 286 • 290 • 291 • 292 • 293 • 294 • 295 • 296 • 297 • 298 • 299 • 300 • 301 • 302 • 303 • 305 • 306 • 319 • 320 • 326 • 327 • 329 • 332 • 333 • 334 • 335 • 336 • 337 • 339 • 340 • 342 • 344 • 345 • 346 • 347 • 352 • 353 • 355 • 356 • 357 • 359 • 362 • 363 • 370 • 371 • 376 • 383 • 384 • 385 • 387 • 389 • 390 • 404 • 462 • 463 • 490 • 526 • 554 • 604 • 707 • 708 • 709 • 710 • 711 • 712 • 714 • 715 • 716 • 717 • 718 • 719 • 999 |  |
| דיוויזיות חי"ר הרריות | 1 • 2 • 3 • 4 • 5 • 6 • 7 • 8 • 9 • 157 • 188 • סקי 1 |  |
| דיוויזיות חי"ר גרנדיר | 6 • 31 • 36 • 45 • 78 • 153 • 552 • 553 • 560 • 561 |  |
| דיוויזיות חי"ר פולקסגרנדיר | 6 • 9 • 12 • 16 • 18 • 19 • 22 • 26 • 31 • 36 •  46 • 47 • 61 • 62 • 167 • 183 • 211 • 212 • 246 • 256 • 257 • 272 • 276 • 277 • 320 • 326 • 337 • 340 • 347 • 352 • 363 • 462 • 553 • 560 • 561 • 564 • 565 • 566 • 568 • 570 • 571 • 572 • 573 • 574 • 575 • 577 • 578 • 579 • 580 • 581 • 582 • 583 • 586 • 587 • 588 • 708 |  |
| דיוויזיות חי"ר פאנצרגרנדיר | 3 • 10 • 15 • 16 • 18 • 20 • 25 • 29 • 60 • 90 • 233 • גרוסדויטשלנד |  |
| דיוויזיות שריון | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 116 • 178 • 232 • 233 • הולשטיין • טטרה • להר • פלדהרנהאלה • פלדהרנהאלה 2 • קורמארק • קלאוזביץ |  |
| דיוויזיות שריון מילואים | 155 • 179 • 233 |  |
| דיוויזיות שריון מוצנחות | 1 • 2 |  |
| דיוויזיות צנחנים | 1 • 2 • 3 • 4 • 5 • 6 • 7 • 8 • 9 • 10 |  |
| דיוויזיות יגר | 5 • 8 • 28 • 42 • 97 • 100 • 101 • 114 • 117 • 118 |  |
| דיוויזיות אבטחה | 52 • 203 • 207 • 213 • 221 • 286 • 390 |  |
| דיוויזיות השדה של הלופטוואפה | 3 • 4 • 6 • 7 • 9 • 10 • 12 • 13 • 16 • 20 • 21 |  |
| דיוויזיות פרשים | 1 |  |
| דיוויזיות נ"מ | 9 • 19 |  |
| דיוויזיות ארטילריה | 18 |  |
| דיוויזיות אימונים | 286 • 404 |  |
פאול ארדש

| --- | --- |

פאול ארדש, בודפשט, 1992
 לידה:  26 במרץ 1913 בודפשט, ממלכת הונגריה, האימפריה האוסטרו-הונגרית 
 פטירה:  20 בספטמבר 1996 (בגיל 83) ורשה, רפובליקת פולין 
 ענף מדעי:  מתמטיקה
 מקום מגורים:  הונגריה, ישראל, ארצות הברית
 מקום קבורה:  בית הקברות היהודי ברחוב קוזמה 
 מקום לימודים:  Stephen I of Hungary High School (1930)  אוניברסיטת אטווש לוראנד (1934) 
 מנחה לדוקטורט:  ליפוט פייר 
 מוסדות:  המכון למחקר מתקדם (1938–1940)  אוניברסיטת נוטרדאם (1952–1954)  אוניברסיטת פרדו (1943–1945)  אוניברסיטת ויקטוריה של מנצ'סטר (1934–1938)  הטכניון – מכון טכנולוגי לישראל (1954–1996) 
 תלמידי דוקטורט:  ג'וזף קרוסקל, Géza Fodor, Béla Bollobás, Bonifac Vazahabe Donat, Alexander Soifer, George B. Purdy 
 פרסים והוקרה:  מדליית הזהב של האקדמיה ההונגרית (1991)  חבר זר של החברה המלכותית (1989)  פרס וולף למתמטיקה (1983)  פרס קושוט (1958)  פרס קול בתורת המספרים (1951)  מלגת גוגנהיים (1945) 
 תרומות עיקריות
 מחקרים בתחום תורת המספרים ומתמטיקה בדידה.
 
פאול ארדש עם ילד הפלא טרנס טאו, אוניברסיטת אדלייד, 1985
פאול ארדש (בהונגרית: Erdős Pál‏; 26 במרץ 1913 – 20 בספטמבר 1996) היה מתמטיקאי יהודי-הונגרי. הוא היה ידוע בשיתופי הפעולה המקצועיים שלו עם יותר מ-500 מתמטיקאים, ובאורח החיים האקסצנטרי שלו (טיים מגזין קראו לו "המוזר שבמוזרים").
ארדש חקר והגה בעיות במתמטיקה בדידה, תורת הגרפים, תורת המספרים, אנליזה מתמטית, תורת הקירובים, תורת הקבוצות ותורת ההסתברות. רוב העבודה שלו עוסקת במתמטיקה בדידה, שבה ארדש פתר וניסח בעיות פתוחות רבות.
ארדש פרסם בערך 1,500 מאמרים מתמטיים במשך חייו, יותר מכל מתמטיקאי אחר בהיסטוריה. לא היה לו מקום מגורים קבוע, והוא נדד ממקום למקום כדי לעבוד עם מתמטיקאים אחרים. מספר שיתופי הפעולה יוצא הדופן שלו הביא ליצירת מספר ארדש, שהוא מדד למרחק של מתמטיקאי בגרף שיתופי הפעולה.
קורות חיים

נולד בבודפשט ללאיוש (אינגלנדר במקור) ואנה (במקור וילהלם), שעסקו במתמטיקה. בהיותו בן שנה נפל אביו לאיוש בשבי הרוסים, ושהה שש שנים בסיביר.
שתי אחיותיו של ארדש מתו משנית ימים מעטים קודם שנולד, ולכן גידלה אותו אמו כבחממה, ונמנעה מלשלוח אותו לבית הספר. כבר בילדות אובחן כישרונו המיוחד. בשנת 1920 חזר האב מהשבי, ולימד את בנו מתמטיקה ואנגלית.
חרף ההגבלות על קבלת יהודים לאוניברסיטאות בהונגריה ("נומרוס קלאוזוס"), התקבל ארדש לאוניברסיטה בשנת 1930, לאחר שזכה בתחרות ארצית. בגיל 21 קיבל תואר דוקטור מאוניברסיטת בודפשט. עקב התגברות האנטישמיות בהונגריה בשנות השלושים, עבר לפוסט-דוקטורט במנצ'סטר שבבריטניה. בשנת 1938 קיבל לראשונה משרה בארצות הברית, באוניברסיטת פרינסטון, אך לא קיבל קביעות משום שהנהלת האוניברסיטה ראתה בו יוצא דופן. בשלב זה של חייו החל ארדש במנהג לנדוד בין אוניברסיטאות, מנהג שהפך לאחד המאפיינים שלו.
אחדים ממנהגיו של ארדש היו אכן משונים בהתאם לאמות המידה המקובלות: הוא היה ילדותי, תמהוני, נודד, משתמש כבד באמפטמינים שהמריצו את מוחו, ובנוסף לקה באובססיית היגיינה.
מוצאו ההונגרי, קשריו עם מתמטיקאים מעבר למסך הברזל ואולי גם מנהגיו המשונים החשידו אותו בקומוניזם בתקופת המקארתיזם. הוא נאלץ לעבור לחיות בישראל, וניתנה לו משרה לשלושה חודשים באוניברסיטה העברית בירושלים, ולאחר מכן קיבל בטכניון משרה של "פרופסור אורח קבוע", משרה שארדש עשה בה שימוש עד מותו. בסוף שנת 1954 הוא נתן סדרת הרצאות בנושאים מתמטיים לציבור הרחב מטעם המכון למתמטיקה.
ב-1963 חזר לארצות הברית, אך בשלושים השנים הבאות המשיך לנדוד בעולם ולהרצות על מתמטיקה באוניברסיטאות רבות.
ארדש זכה בפרסים רבים והיה חבר באקדמיות למדעים של שמונה ארצות, כולל של הונגריה (1956), ארצות הברית (1979), הודו (1988) ובריטניה (החברה המלכותית) (1989). בשנת 1983 הוענק לו פרס וולף אותו תרם לטכניון. הוא חי בצניעות, ונתן את עיקר כספו לתמיכה בסטודנטים, או כפרס לפותרי בעיות שהציג. בין השאר הוא תרם את הכסף להענקת פרס ארדש לזכר הוריו. בשנת 1994 קיבל תואר דוקטור לשם כבוד מטעם אוניברסיטת חיפה.
ארדש נפטר בוורשה ב-20 בספטמבר 1996, לאחר שהשתתף בכנס מתמטי. מספידיו מנו אותו בין עשרת המתמטיקאים הגדולים של המאה ה-20.
עבודתו המתמטית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עיקר תרומתו של ארדש היא לתורת המספרים ולמתמטיקה בדידה. הוא פרסם מאות מאמרים בנושאי קומבינטוריקה ותורת הגרפים. חיבה רבה הייתה לו לבעיות פשוטות לכאורה, שהפתרון להן קשה ביותר.
ארדש מזוהה עם פיתוח השיטה ההסתברותית והפיכתה לכלי חשוב בקומבינטוריקה ומדעי המחשב. מהתרומות הראשונות שלו בכיוון הייתה ההוכחה כי קיימים גרפים בהם אין קליקות או קבוצות בלתי תלויות הגדולות מ- \ 2\log n, כש- \ n הוא מספר הצמתים. מצד שני משפט רמזי קובע כי בכל גרף כזה יש קליקה או קבוצה בלתי תלויה שגודלה  \ {\frac {1}{2}}\log n.
שיתוף פעולה נרחב של ארדש עם אלפרד רניי הניב 32 מאמרים משותפים, בהם 8 מאמרים שבהם ייסדו את תורת הגרפים המקריים.
מספרי ארדש

ארדש הוא המתמטיקאי הפורה ביותר בהיסטוריה מבחינת מספר המאמרים שפרסם - מעל 1,500 (לאונרד אוילר פרסם יותר טקסט מתמטי, אך במספר קטן יותר של מאמרים). רובם הגדול של מאמריו פורסמו יחד עם חוברים (co-authors), כאשר לאחר מותו נספרו 509 חוברים. כיוון שכך, הוא הפך בפולקלור המתמטי לנקודת מוקד במה שמכונה "גרף המאמרים": מחברים שפרסמו מאמר עם ארדש נחשבים בעלי "מספר ארדש 1". אלו שלא פרסמו מאמר עם ארדש עצמו אבל פרסמו מאמר עם מתמטיקאי שכן עשה זאת (כלומר פרסמו מאמר עם מישהו שהוא בעל "מספר ארדש 1") הם בעלי "מספר ארדש 2" (נכון ל-2020 ישנם מעל 12 אלף חוקרים כאלה בעולם) וכן הלאה.
מספרי ארדש > רשימת אנשים לפי מספר הארדש שלהם בישראל

ארדש עצמו נחשב לבעל "מספר ארדש 0". עם בעלי "מספר ארדש 1" בישראל נמנים (זו רשימה חלקית של חוקרים ישראלים):
שהרן שלח (1), ערי ז'בוטינסקי (1), נוגה אלון (1), אלישע נתניהו (1), יעל דאוקר (1), מנחם מגידור (1), נתן ליניאל (1), רון אהרוני (1), אמנון ברק (1), אביעזרי פרנקל (1), חיים חנני (1), מרסל הרצוג (1), רון הולצמן (1), אברהם זיו (אנ') (1), שמואל זקס (1), אברהם גינזבורג (1), יוסף גיליס (1), מיכה שריר (1).
בעלי "מספר ארדש 2": בני סודקוב (2), דורית אהרונוב (2), רון שמיר (2), עמוס פיאט (2), נעם ניסן (2), שפרירה גולדווסר (2), עודד גולדרייך (2), עומר ריינגולד (2), עדי שמיר (2), בועז צבאן (2).
דפנה קולר (3), משה יעקב ורדי (3), אלי מריל (3), אלי ביהם (3), יעקב זיו (3), עוזי וישנה (3) ועוד.
למעלה מ-268,000 מתמטיקאים וחוקרים בעולם הם בעלי מספרי ארדש כלשהו.
לקריאה נוספת

פול הופמן, האיש שאהב רק מספרים, הוצאת מטר, תרגום: דרורה בלישה 2001.
Paul Erdős, interviewed by G. L. Alexanderson, in Donald J. Albers and G. L. Alexanderson (eds.), Mathematical People, 1985.
הערות שוליים

↑  Michael D. Lemonick, Paul Erdos: The Oddball's Oddball. Time, March 29, 1999
↑  פאול ארדש, באתר אנציקלופדיה בריטניקה (באנגלית)
↑  הרצאת פרופ' ארדש, על המשמר, 14 בדצמבר 1954
↑  שלמה גבעון, אליהו ריפס זכה לפרס של האיגוד הישראלי למתמטיקה, מעריב, 9 במאי 1979
↑  מקבלי התואר דוקטור כבוד מאוניברסיטת חיפה, אוניברסיטת חיפה
↑  פרסומים של פאול ארדש, אתר אוניברסיטת אוקלנד
1 2  Mathematics and Science Center, Facts about Erdös Numbers and the Collaboration Graph - The Erdös Number Project, Oakland University, ‏August 9, 2020 (באנגלית) (ארכיון)
| --- | --- |
בקרת זהויות :  NLI: 987007260829905171  PLWABN: 9810646542005606  BIBSYS: 3106700  BnF: cb12371592h (data)  CANTIC: a16344558  CiNii: DA01187508  dblp: e/PErdos  GND: 118994050  ICCU: UFIV032321  ISNI: 0000 0001 1443 8511  LCCN: n50010022  MGP: 19470  NDL: 00806432  NKC: mzk2003169557  NLA: 36575015  NLG: 289261  NLR:   NSK: 000682631  NTA: 069580979  RERO: 02-A005495206  SELIBR: 185310  SNAC: w6q36w1v  SUDOC: 050328956  S2AuthorId: 1689167  Trove: 1300862  VIAF: 51768730   WorldCat (עם VIAF): 51768730
גרטרוד סאבולצ'י

| --- | --- |
אין תמונה חופשית
 לידה:  26 בינואר 1923 אוראדיה, ממלכת רומניה 
 פטירה:  28 במרץ 1993 (בגיל 70) 
 שם לידה:  Fischer Anna Gertrúd 
 מקום קבורה:  בית הקברות קרפשי 
 מקום לימודים:  אוניברסיטת אטווש לוראנד (1949) 
 בן או בת זוג:  ברונו פרנץ שטראוב 
 צאצאים:  אנה סאבולצ'י 
 מספר צאצאים:  1 
 
גרטרוד סאבולצ'י (במקור גרטרוד אנה פישר, בהונגרית: Szabolcsi Gertrúd;‏ אוראדיה, 26 בינואר 1923 – בודפשט, 28 במרץ 1993) הייתה ביוכימאית יהודייה-הונגרייה, אנזימולוגית, זוכת פרס מדינה (פרס המדינה של הרפובליקה העממית ההונגרית היה פרס ממלכתי גבוה שהוקם על ידי המועצה הנשיאותית של הרפובליקה העממית ההונגרית בשנת 1963, אשר הוענק ליחידים או לקבוצות כהוקרה על הישגים מדעיים, כלכליים וטכניים יוצאי דופן בתחום), דוקטור למדעי הביולוגיה, חברה קבועה באקדמיה ההונגרית למדעים. בתחום הביוכימיה, תחום המחקר העיקרי שלה היה חקירה פונקציונלית של תפקודי האנזימים, ולשמה קשורה חשיפת האופי הדינמי של מבנה האנזים. לאחר נישואיה הראשונים ללאסלו סאבולצ'י, בעלה השני היה ברונו פרנץ שטראוב נשיא המועצה הנשיאותית של הרפובליקה העממית ההונגרית בשנים 1988–1989. (ליד הפרלמנט, זה היה אחד הגופים העיקריים שלה כוח ממשי במדינה. כגוף, ביצעה את התפקיד של ראש מדינה קולקטיבי, ועם הגבלות מסוימות, הייתה לה גם סמכות להחליף את הפרלמנט). בין 1988 ל--1989 למעשה גרטרוד סאבולצ'י הייתה "הגברת הראשונה" של הונגריה כאשתו של הנשיא האחרון של המועצה הנשיאותית של הרפובליקה העממית ההונגרית.
קורות חייה

גרטרוד אנה פישר נולדה במשפחה יהודית והשלימה את בית ספר תיכון בקלוז', ולאחר מכן עבדה בצביעת בדים ובניקוי יבש מ-1941 עד 1944. לאחר הכיבוש הגרמני במרץ 1944, גורשה למחנה ריכוז, שרדה וחזרה הביתה ב-1945. באותה השנה החלה את לימודיה הגבוהים באוניברסיטת קלוז' ומשנת 1947 המשיכה את במחלקה לכימיה ופיזיקה של אוניברסיטת פאזמאן פטר בבודפשט (שמה היום אוניברסיטת אטווש לוראנד). היא קיבלה את התואר בכימיה ב-1949.
משנת 1948 הייתה מתמחה ללא שכר במחלקה לכימיה כללית של האוניברסיטה
בשנים 1949–1950 הייתה מתמחה בשכר
בשנת 1950, מונתה לעמית מדעי של המכון לביוכימיה של האקדמיה ההונגרית למדעים (MTA SZBK Enzimológiai Intézet), אך עזבה את המכון לאחר שנה אחת בלבד
בשנים 1951–1953 עמדה בראש המחלקה הנשיאותית של האקדמיה ההונגרית למדעים
מ-1953 עבדה שוב במכון לביוכימיה של האקדמיה ההונגרית למדעים
לאחר 1954 כממלאת מקום, ובין 1958 לבין 1972 כסגנית מנהל ממונה.
בינתיים קיבלה את התואר המדעי של קנדידט (דוקטורט קטן) למדעי הביולוגיה (1958) ודוקטורט מלא (1964). ב-1959 נסעה לסיור לימודים בן שלושה חודשים לשוודיה ובשנים 1964–1965 לארצות הברית למשך סמסטר, אך עבדה גם בצרפת. לאחר 1972, כיועצת מדעית, ולאחר פרישתה ב-1991 כפרופסור מחקר, סייעה בעבודת המחקר שבוצעה במכון לאנזימולוגיה של האקדמיה ההונגרית למדעים.
בעלה הראשון היה לאסלו סאבולצ'י, בתם אנה סאבולצ'י (1953) היא בלשנית. בעלה השני ברונו פ. שטראוב (1914–1996) היה ביוכימאי, הנשיא האחרון של המועצה הנשיאותית של הרפובליקה העממית ההונגרית בין 1988 ל-1989, לו נישאה ב-1972. בעלה והיא קיבלו ב-11 ביולי 1989, את ג'ורג' הרברט ווקר בוש ורעייתו, הגברת הראשונה ברברה בוש, שהיה נשיא ארצות הברית הראשון שביקר בהונגריה.
עבודתה

תחום מחקרה העיקרי היה חקירה פונקציונלית של מבנה האנזימים בקשר לביולוגיה המולקולרית שהתפתחה בשנות ה-50, וחקרה את הקשרים בין מבנה ותפקוד של אנזימים - וחלבונים בכלל. שמה קשור להחדרת פרוטאוליזה (פירוק חלבונים המזורזים על ידי פרוטאז) לחקר המבנה העדין של אנזימים וחלבונים, והיא גם הוכיחה בניסוי שלכמה מרכיבים מבניים של אנזימים יש את היכולת לנוע (כושר תנועה-Motility). במהלך מחקר קינטיקה של האנזים שלה, בנוסף לפירוק פרוטאוליטי, היא חקרה לעומק אפשרויות אחרות לשינוי כימי של אנזימים, וחשפה את השינויים שנוצרו כתוצאה מכך במבנה המרחבי ובמנגנון הפעולה של אנזימים. כתוצאה מחקירותיה בכיוון זה, היא חשפה את המבנה והתפקוד של הגליקוליזה, הממלאת תפקיד חשוב בתסיסה והצליחה לאתר את האנזימים הגליקוליטים בתוך התא. היא הייתה הראשונה שתיארה את הפרוטוליזה החלקית של אלדולאז, שבמהלכה נותרת פעילות האנזים גם לאחר שחלק ממנו נגדע, נקצץ או התפרק, ובכך תרמה להבנה טובה יותר של תופעת פעילות האנזים (תנועתיות). מ-1967 עד 1990, הייתה חברה בוועדת המערכת של כתב העת האקדמי Acta Biochimica et Biophysica .
חבריות והוקרה > הוקרה

נבחרה לחברה נספחת באקדמיה ההונגרית למדעים ב-1967
חברה מן המניין ב-1979
בין השנים 1961–1965 הייתה מזכיר הוועדה לביוכימיה.
מ-1981 עד 1986, הייתה נשיאת האגודה הביוכימית ההונגרית.
חבריות והוקרה > פרסים

בשנת 1961, חלקה עם אחרים את פרס האקדמיה על גילוי הקשרים בין מבנה ותפקוד האנזים,
בשנת 1973, יחד עם אחרים זכתה בפרס המדינה עבור תוצאות מחקרים אנזימיולוגים נוספים.
הוענק לה מדליית ההצטיינות של הרפובליקה העממית ההונגרית דרג זהב (1952)
מדליית ההצטיינות של העמל הסוציאליסטית (1960)
עיטור מסדר ההצטיינות של העמל דרג זהב (1970, 1982)
עבודותיה העיקריות

Strukturelle Grundlagen der biologischen Funktion der Proteine. Budapest: Akadémiai. 1969. (Dévényi Tiborral, Elődi Pállal és Keleti Tamással)
Enzimszerkezet, enzimek lokalizációja. A Magyar Tudományos Akadémia Biológiai Csoportjának Közleményei, XXI. évf. 1–2. sz. (1981) 19–34. o.
Enzimes analízis. Szerk. Szabolcsi Gertrúd. Budapest: Akadémiai. 1991.
לקריאה נוספת

Kossuth-díjasok és Állami Díjasok almanachja 1948–1985. Szerk. Darvas Pálné, Klement Tamás, Terjék József. Budapest: Akadémiai. 1988. 472. o. ISBN 963-05-4420-2 (האלמנך של בעלי פרס קושוט ופרס המדינה)
Friedrich Péter: Szabolcsi Gertrúd (1923–1993). Magyar Tudomány, C. évf. 7. sz. (1993) 899–900. o. (פטר פרידריך: גרטרוד סאבולצ'י. מדע הונגרי)
Magyar nagylexikon XVI. (Sel–Szö). Főszerk. Bárány Lászlóné. Budapest: Magyar Nagylexikon. 2003. 413. o. ISBN 963-9257-15-X (הלקסיקון ההונגרי הגדול)
A Magyar Tudományos Akadémia tagjai 1825–2002 III. (R–ZS). Főszerk. Glatz Ferenc. Budapest: MTA Társadalomkutató Központ. 2003. 1191. o. (חברי האקדמיה ההונגרית למדעים 1825–2002)
Új magyar életrajzi lexikon VI. (Sz–Zs). Főszerk. Markó László. Budapest: Helikon. 2007. 90. o. ISBN 963-547-414-8 (לקסיקון ביוגרפי הונגרי חדש)
ראו גם

Friedrich Péter: In memoriam Szabolcsi Gertrúd. Biokémia, (1993)
הערות שוליים

↑  "Az amerikai elnök Budapesten" (בהונגרית). נפסבה. 1989-07-12. אורכב מ-המקור ב-2016-09-15.
| --- | --- |
בקרת זהויות :  ISNI: 0000 0001 0981 4439  LCCN: n91116159  VIAF: 65655651   WorldCat (עם VIAF): 65655651
גוש עציון

ערך זה עוסק בגוש התיישבות. אם התכוונתם למועצה אזורית, ראו .
| --- | --- |
סמל גוש עציון

 מספר יישובים:  29
 מדינה:  ישראל ישראל
 מחוז:  יהודה ושומרון
 חבל ארץ:  יהודה
 תאריך ייסוד:  1927
 על שם:  שמואל צבי הולצמן
 אוכלוסייה:  ‏
  ‑ בגוש:  27,000 ללא ביתר עילית 
 קואורדינטות:  31°39′28″N 35°07′15″E﻿ / ﻿31.657778°N 35.120833°E﻿ / 31.657778; 35.120833 
 אזור זמן:  UTC +2
  מפת מיקום  מפה מפורטת   (למפת הרי ירושלים מוגדלת) גוש עציון(למפת הרי ירושלים רגילה) גוש עציון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גוש עציון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גוש עציון   tabBackground:;tabBorder:#aaa;defaultTab:0;
עץ האלון ההיסטורי ("האלון הבודד") במרכז גוש עציון, ליד אלון שבות. העץ מזוהה מאוד עם גוש עציון ואף מופיע בסמל המועצה האזורית
גּוּשׁ עֶצְיוֹן הוא גוש התנחלויות מדרום לירושלים, בין בית לחם לחברון. ניסיונות ההתיישבות היהודית באזור החלו ב-1927. ארבעה קיבוצים שהוקמו בגוש בשנים 1943–1947 נחרבו במהלך הקרב על גוש עציון במלחמת העצמאות שבו נפלו כ-240 לוחמים ותושבים. לאחר מלחמת ששת הימים חודשה ההתיישבות היהודית בגוש עציון, וכיום מתגוררים בו כ-27,000 אזרחים ישראלים. כל יישובי הגוש, למעט אפרת וביתר עילית משתייכים למועצה אזורית גוש עציון.
האזור נקרא על שמו של שמואל צבי הולצמן (הולץ בגרמנית הוא עץ, מכאן המילה עציון).